Gandia presenta una amplia programació de 8 activitats per al festival infantil 'Menut Tirant!'
10 juny 2021

## Gandia presenta una amplia programació de 8 activitats per al festival infantil 'Menut Tirant!'10 juny 2021Última actualització: 10 juny 2021

![](../gestion/img/b9db2d30455cf4a5644cf1d986a36bb94052cf19b5279919c7ef818c0df3e9ab.jpg)  
  

La **regidora delegada de Polítiques Saludables i presidenta del Consell de la Infància de Gandia, Liduvina Gil,** junt a **la regidora delegada de Polítiques Educatives, Carmen Fuster,** han comparegut aquest matí en roda de premsa per a presentar el festival dels xiquets i xiquetes de Gandia “Menut Tirant!” que obrirà al públic el proper divendres i dissabte 11 i 12 de juny els espais infantils distribuïts a tres espais diferenciats per a evitar aglomeracions, com són ‘La ciutat educadora’ (Plaça Escola Pia), ‘La ciutat de la Infància’ (Plaça Major) i ‘La ciutat de les arts’ (Plaça del Tirant), perquè la infància de la ciutat puga gaudir dels jocs al carrer després d’un any complicat.

Es tracta d’una iniciativa proposada pel Consell i impulsada per les àrees d’Infància, Educació i Política Festiva de l’Ajuntament de Gandia, que naix arran del Acte de Cloenda del III Consell de la Infància, que estarà presidit per l’Alcaldessa de Gandia i que es celebrarà demà 11 de juny a les 17 hores al Saló de Plenaris de l’Ajuntament per a presentar propostes de millor per a la ciutat.

Primerament, Gil ha volgut agrair la tasca del Consell de la Infància, l’àrea de coordinació i tutoria dels centres educatius de la ciutat, així com la implicació dels pares i mares, per a creure en aquest projecte. Aquestes activitats “_potents i de molta qualitat naixen del compromís que té Gandia en el programa ‘La Citta dei Bambini’ (La ciutat dels xiquets i les xiquetes) del psicopedagog Francesco Tonucci, al qual ell demana que se retorne el carrer perquè els menuts i les menudes puguen jugar-hi. I coincidint amb aquestes paraules, els membres del Consell de la Infància van acordar que seria bo que la infància de Gandia tinguera una sèrie d’activitats per a retornar-los una mica d’alegria després d’un any dur de pandèmia que els ha repercutit en la seua vida diària i els ha marcat una tendència d’oci digital que els han allunyat d’activitats al exterior_”, ha explicat Gil.

Per la seua banda, Fuster ha matisat que la programació inclou activitats “_molt col·laboratives i participatives que han sol·licitat els propis xiquets i xiquetes_” i ha destacat que “_els departaments implicats en aquesta iniciativa formem part d’una administració molt propera a les necessitats de la ciutadania i, en aquest cas, del món educatiu_”. A més, ha recordat que Gandia treballa de manera molt estricta en matèria d’educació i d’infància a la ciutat, fet que ho avala la seua condició de membre de l’Associació Internacional de Ciutats Educadores.

La programació de la festa infantil “Menut Tirant” consta de les següents activitats:

**Divendres 11 de juny**

*   ‘Els contes de Giani Rodari’, per la Companyia (Cia.) Rebombori Cultural, a les 17:30 h. a la Plaça Tirant;
*   El recital històric de ‘El senyor tornavis’ (Cia. Xarxa Teatre) a les 18 h. a la Plaça Escola Pia, i
*   Espectacle musical ‘Iruixa+ Skargots’ a les 19 h. a la Plaça Major.

**Dissabte 12 de juny**

*   Relat narratiu ‘Tirant d’aventures’ (Cia Estranya Teatre) a les 12.30 h. a la Plaça Escola Pia;
*   Trobada lúdica ‘El laberint’ (Cia. Espectacle Espectacular) de 11 a 14 h. i de 18 a 21 h. a la Plaça Major;
*   ‘Fireta de Jocs’ (Cía. Oci Urbà) de 11 a 14 h. i de 18 a 21 h. a la Plaça Tirant;
*   Espectacle de comèdia, circ i màgia ‘A su servicio’ (Cia. de teatre Tiritirantes) a les 13 i 19 h. a la Plaça Tirant, i
*   Recital musical ‘Combos de Música Moderna’, de l’Escola de Música del Grau, a les 18 h. a la Plaça Escola Pia.